EH Bildu Nafarroa talde parlamentarioari atxikitako foru parlamentari Laura Aznal Sagasti andreak 10-21/PES-00202 espedienteko galdera idatzia egin du Castillo de Javier hotelari buruz. Honako hau da Garapen Ekonomiko eta Enpresarialeko kontseilari Mikel Irujo Amezaga jaunak horri buruz ematen dion informazioa:

* **Nafarroako Gobernuaren zein laguntza ekonomiko jaso ditu Iruñeko Castillo de Javier hotelak azken bost urte hauetan?**

Honekin batera doa Castillo de Javier hotelak Garapen Ekonomiko eta Enpresarialeko Departamentutik azken bost urteotan jaso dituen laguntza ekonomikoen laburpen-taula.

* **Pandemiaren ondorioak arintzeko Nafarroako Gobernuak gaitutako zuzeneko laguntzen paketearen onuradun izan al da?**

Castillo de Javier hotel-establezimenduak laguntzak jaso ditu Nafarroako Gobernuak Turismo eta Ostalaritza sektoreetarako egindako deialdien esparruan, COVID-19aren pandemiaren eragina arintzeko.

* 2020ko deialdian, 19.560,22 euroko laguntza jaso zuen.
* 2021eko deialdian, 11.206,02 euroko laguntza jaso du.
* **Aldi baterako enplegu-erregulazioko espedienterik eskatu al du osasun- eta ekonomia-krisiaren ondorioz?**

Castillo de Javier hotela kudeatzen duen enpresak, Ciaroba Gestión SLk, 2020ko apirilaren 3an ezinbesteko arrazoiagatiko aldi baterako enplegu-erregulazioko espedientea aurkeztu zuen, martxoaren 19ko SND/257/2020 Aginduan eta Osasuneko kontseilariaren martxoaren 14ko 4/2020 Foru Aginduan (osasun publikoko jarraibide eta prebentzio neurriak hartzen dituena koronabirusaren (COVID-19) egoeraren eta bilakaeraren ondorioz) hotel-establezimenduei ezarritako murriztapenen ondorioz.

Osasun-murrizketek jarduerari erabat eragiten ziotelako alegatutako ezinbesteko kausa egiaztatu ondoren, 3 langile emakumezkori eta langile gizonezko bati kontratua eteteko baimena eman zitzaien.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko ekainaren 25ean

Garapen Ekonomiko eta Enpresarialeko kontseilaria: Mikel Irujo Amezaga

.

|  |  |  |  |  |  |  |
| --- | --- | --- | --- | --- | --- | --- |
| Ekitaldia | Espediente zenbakia | Zenbatekoa eurotan | Testua | Noiz ordaindu den | Zentro kudeatzailea | 3. erreferentzia-gakoa |
| 2018 | CONTA 2018 0400003596 | 1.720,50 | Q ziurtagiria lortzea eta hari eustea | 2018/12/21 | 83130 | G/830001/4709/432102 |
|  |  |  |  |  |  | Enpresa txiki eta ertainentzako dirulaguntzak, kalitate-ziurtagirietarako |
| 2019 | CONTA 2019 0400002400 | 54,00 | FAMPRESS ALEMANIA LOJAMENDUA | 2019/12/04 | 83200 | G/830002/2262/432102 |
|  |  |  |  |  |  | Turismorako komunikazio- eta sustapen-programa (PET) |
| 2019 | CONTA 2019 0400003165 | 398,50 | Q ziurtagiria lortzea eta hari eustea | 2019/12/20 | 83130 | G/830001/4709/432102 |
|  |  |  |  |  |  | Enpresa txiki eta ertainentzako dirulaguntzak, kalitate-ziurtagirietarako (PET.M307) |
| 2020 | CONTA 2020 0400002320 | 19.560,22 | Jarduerak etetea | 2020/12/23 | 83130 | G/830001/4709/432104 |
|  |  |  |  |  |  | COVID-19a. TURISMOAREN ETA OSTALARITZAREN ARLOKO ENPRESA TXIKI ETA ERTAINENTZAKO dirulaguntzak |
| 2020 | CONTA 2020 0400002334 | 814,50 | Q ziurtagirirako dirulaguntza | 2020/12/30 | 83130 | G/830001/4709/432102 |
|  |  |  |  |  |  | Turismoaren arloko enpresa txiki eta ertainentzako dirulaguntzak Kalitate-ziurtagiria (PET.M307) |
| 2021 | CONTA 2021 0400000358 | 11.206,02 | Jarduerak etetea | 2021/04/12 | 83130 | G/830001/4709/432104 |
|  |  |  |  |  |  | COVID-19a. TURISMOAREN ETA OSTALARITZAREN ARLOKO ETE-ETARAKO dirulaguntzak |